AaB fortsatte i guldsporet, da holdet hentede forårets tredje sejr i træk. På udebane vandt AaB 1-0 over Brøndby.

Det lugter fortsat af guld i Aalborg. AaB fortsatte nemlig den gode start på foråret med 1-0 sejr i Brøndby. Thomas Augustinussen blev matchvinder for AaB mod slutningen af 1. halvleg. Før sæsonstarten sagde sportsdirektør Lynge Jakobsen til TV2/NORD, at han ville fire-fem runder ind i foråret, inden han ville sige noget om målsætningen. Efter sejren over Brøndby er der ingen grund til at gemme på ambitionerne eller være beskedne nordjyder. AaB skal går efter guldet og spiller som mesterskabsfavoritter. Mod Brøndby holdt AaBs defensiv for anden kamp i træk nullet, og AaB var flere gange tættere på 2-0 end Brøndby på en udligning. Således ramte Andreas Johansson to gange træværket, og Thomas Enevoldsen skød på stolpen en gang.